Tänasel (14.10.2013) istungil arutas komisjon taimekaitseseaduse muutmise seaduse eelnõu (473 SE) menetlemist ning komisjoni delegatsiooni osalemist 2014. aasta jaanuaris Berliinis toimuval iga-aastasel rahvusvahelisel toidu-, põllumajandus- ja aiandusmessil Internationale Grüne Woche 2014.
Vastavalt komisjoni varasemale otsusele toimub eelnõu 473 SE teine lugemine täiskogus 16.10.2013. Komisjon otsustas teha ettepaneku teine lugemine lõpetada ja juhul, kui see nii läheb, siis viia kolmas lugemine läbi 26.10.2013.
Teises päevakorrapunktis räägiti messist Grüne Woche 2014. Sel korral on korraldajamaa partnerriigiks Eesti ning see annab suurepärase võimaluse tutvustada Eestit laiemalt, samuti Eesti toiduainetööstust ning Eestit kui turismisihtkohta. Põllumajandusministeeriumi välissuhete osakonna juhataja Ruve Šank ja ministri nõunik Kalle Liebert andsid ülevaate messi ettevalmistustest, tutvustasid Eesti stendi, messi avaprogrammi ning teisi üritusi. Komisjon arutas maaelukomisjoni delegatsiooni osalemist messil.
Tagasiside
Teie arvamus on meile oluline, jagage seda meiega!